ABACAICE BEPUSHA UKUTI
Bushe Kuti Nacita Shani pa Kuti Ng’ondeko?
Baibolo itweba ukuba ne “
misango iisuma.” (1 Timote 3:2) Ici cilesanshamo ne miliile yobe. Esha ukucita ifya konkapo.
Nga waikuta wilakonkanyapo ukulya. Julia uuli ne myaka 19 atile: “
Nalelya sana kale, lelo pali ino nshita nga naikuta ndaleka.”
Wilalya ifya kulya ifishalinga. Peter uuli ne myaka 21 atile: “
Nalilekele ukunwa ifyalowa ica kuti nalyondele mu mweshi fye umo!”
Wilaliisha. Erin uuli ne myaka 19 atile: “
Ndya fye ifyalinga.”
Icingakwafwa: Wilaleka ukulya pa kuti fye onde! Nga ulecilawila, ukalaumfwa sana insala kabili ukalaliisha.
Bamo abatila: “Ndefwaya ukonda” tabeshiba ukuti na kuba tabaina na sana. Balamoneka fye bwino. Lelo, bushe kuti wacita shani nga ulefwaya ukondako panono? Ifi e fyacitile Catherine uwa myaka 18.
Catherine atile: “Nshalefwaya ukwina lelo nalinine sana. Nshatemenwe ifyo nalemoneka ne fyo naleyumfwa!
“Cila nshita, nalelya ifya kulya ifyaibela pa kuti ng’ondeko, lelo nshaleonda. E co ilyo nali ne myaka 15, napingwilepo fye ukuti kano fye ng’onde. Nasalilepo inshila iyangwamine pa kuti ng’onde.
“Nashitile ibuuku ililanda pa fya kulya fyalinga ukulya ne fya kutukusha umubili nga ulefwaya ukonda, kabili natendeke ukukonka ifyo nalebelenga. Nangu ca kutila limo caleafya, nalikoselepo ukukonka fyonse ifyo nalebelenga.
“Pashipita fye umwaka umo, nasangile ukuti nimbweshako amakilogramu 27. Napapita imyaka ibili kabili naba fye cimo cine. Nshaletontonkanya ukuti kuti na ondako!
“Icikalamba icalengele ni co nalikoselepo.”
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn